DECANDRIA DIGYNIA. 
75 
Stamina capillaria, exserta, petalis breviora, antheris pallide purpureis. Germen 
ovatum. Styli erectiusculi, staminibus multbm breviores. 
A. Flos lente auctus. B. Calyx. 
C. Petalum. D. Stamina cum pistillo. 
TABULA 382. 
GYPSOPHILA RIGIDA. 
Gypsophila foliis linearibus planis, calyce bracteato, bracteis quaternis aequalibus, cau- 
libus subramosis, petalis emarginatis. 
G. rigida. Linn. Sp. Pl. 583. Willden. Sp. Pl. v. 2. 666. Ait. Hort. Kew. ed. 2. v. 3. 
76. 
Tunica minima. Dalech. Hist. 1191. f- 2. 
In monte Olympo Bithyno. 11 . 
Radix sublignosa, perennis, multiceps, caudice cylindraceo, simplici. Caules plures, pal- 
mares vel spithainaei, reclinati, teretes, incani ; inferne simplices, foliosi ; ultra me- 
dium plerumque alternatim subdivisi, ramis unifloris, rarids bifloris. Folia brevia, 
scabriuscula, erecto-ad pressa ; basi late membranacea, connata ; superiora sensim 
diminuta. Flores pedunculari, pallide purpurei, praecedente duplo majores. Bractece 
quatuor, erectae, ellipticae, carinatae, mucronulatae ; margine scariosae ; simplici serie 
sub calyce collocatae, eoque haud duplo breviores, persistentes. Calyx tubulosus, 
virens, costatus, glaber, laciniis mucronulatis, margine scariosis. Petalorum ungues 
longitudine calycis, virentes ; laminae obovato-rotundatae, emarginatae, purpureo 
striatae. Stamina inaequalia, unguibus haud longiora, antheris incumbentibus, om- 
nia receptaculo columnari, brevi, cum pistillo, intra florem elevata, ut in plurimis 
huic plantae affinibus. Germen ovale. Styli breves, patuli. 
Gypsophila saxifraga, Linn. Sp. Pl. 584, Sm. Exot. Bot. v. 2. 61. t. 90, discrepat brac- 
teis lanceolatis, inaequalibus, nec non radice annu&, cauleque solitario, ramosissimo, 
praecedentis. Auctorum synonyma difficillime eruuntur, nec multum valent ad has 
species, paucis bene notas, at revera distinctissimas, determinandas. 
A. Calyx bracteis circumvallatus, auctus. B. Petalum. 
C. Stamina cum pistillo, receptaculo brevi insidentia. D. Pistillum seorsim. 
